‘গ্রেড’ হচ্ছে ভূতপূর্ব ‘নম্বর’ পদ্ধতির এডভান্স সংস্করণ। একজন ছাত্রের মেধার মূল্যায়ন করতে গিয়ে, শিক্ষা প্রতিষ্ঠানগুলো সকালে একবার তার ওজন মাপছে গ্রেড স্কেলে এবং বিকালে আবার তাকে মাপছে নম্বর স্কেলে। বলি এই অভিনব খিচুরি রন্ধনের রেসিপি তারে দিল ক্যাঠায় ! গ্রেড এবং নম্বর , যুগপৎ বিবেচনা মোটেই আইন সিদ্ধ নয় এবং তা গ্রেড নীতিমালার পরিপন্থী! খুব সাধারণ এই কথাটিও আজকাল বুঝতে পারছে না আমজনতা ! সর্বোচ্চ গ্রেড পয়েন্ট – পাঁচ হবে না দশ হবে, না এবিসিডিইএফ থেকে শুরু করে জেড পর্যন্ত হবে – এই নিয়ে শিক্ষাবিজ্ঞানী’দের এক দুই নয় দুইশ সতেরটি , ভিন্ন ভিন্ন মত থাকতে পারে কিন্তু রাষ্ট্রের চলমান নীতিমালা অনুসারে , পরীক্ষায় ১০০তে ৮০ নম্বর পেলে ‘এপ্লাস’ এবং ৯৯ পেলেও তা ‘এপ্লাস’ই , কোনভাবেই ‘এ ডবল প্লাস’ বা ‘সিগমা প্লাস’ নয়!